T20I-vrouewêreldbeker 2026

Die T20I-vrouewêreldbeker 2026 (Engels: 2026 Women’s T20 World Cup) sal van 12 Junie tot 5 Julie 2026 in Engeland beslis word. Dit sal die tiende T20I-vrouewêreldbekertoernooi in T20I-krieket wees wat deur die Internasionale Krieketraad (IKR) aangebied word en ná die 2009-toernooi die tweede in Engeland. Daarmee sal dit die eerste land word om twee keer as gasvroue op te tree.

Die T20I-vrouewêreldbeker 2026 sal die eerste toernooi wees met twaalf deelnemende nasionale vrouekrieketspanne, teenoor die tien van die vorige ses T20I-vrouewêreldbekertoernooie.  Die twaalf deelnemende nasionale vrouekrieketspanne is: die ses regstreekse kwalifiseerders (Australië, Engeland, Indië, Nieu-Seeland, Suid-Afrika en Wes-Indië), saam met die twee naasbeste spanne op die T20I-vroueranglys soos op 20 Oktober 2024 (Pakistan en Sri Lanka) en die wenners van die T20I-vrouewêreldbekerkwalifisering 2026 (Bangladesj, Ierland, Nederland en Skotland). Nederland het vir die eerste keer vir ’n T20I-vrouewêreldbekertoernooi gekwalifiseer en die altesaam vierde span van Europa geword wat vir dié toernooi kon kwalifiseer. Gevolglik is dit die eerste T20I-vrouewêreldbekertoernooi waaraan vier Europese spanne deelneem en dit is ook die eerste internasionale vrouekriekettoernooi waaraan die vernaamste vier Europese spanne Engeland, Ierland, Nederland en Skotland saam deelneem.

Tydens die T20I-vrouewêreldbeker 2026 sal 33 wedstryde gespeel word, waaronder 30 in die eerste rondte en drie in die uitklopfase, insluitende die eindstryd. Die spanne word in twee groepe van ses spanne elk verdeel, waarvan elke span een keer teen al die ander spanne in die groep speel. Die twee beste spanne van elke groep kwalifiseer hierna vir die halfeindrondte, waarvan die wenners mekaar in die eindstryd ontmoet. Elke wedstryd bestaan uit 20 boulbeurte per span. Die vier beste spanne van die T20I-vrouevrouewêreldbeker 2026 sal saam met die gasvroue van die 2028-toernooi regstreeks vir die volgende T20I-vrouewêreldbeker 2028 in Pakistan kwalifiseer.

 Toewysing 
Die Internasionale Krieketraad het Engeland in Julie 2022 as gasheer van die T20I-vrouewêreldbeker 2026 aangewys.   Daarmee sal dié land die eerste word om twee keer T20I-vrouewêreldbekertoernooie aan te bied.

 Deelnemers 
 Kwalifisering 
In Julie 2022 het die Internasionale Krieketraad die kwalifiseringsproses vir die T20I-vrouewêreldbeker 2026 bekendgemaak, waarvolgens vir die eerste keer twaalf spanne aan dié toernooi kan deelneem. Die gasvroue Engeland het saam met die vyf beste spanne van die vorige 2024-toernooi regstreeks gekwalifiseer. Die twee oorblywende regstreekse kwalifiseringsplekke is deur die naasbeste spanne, wat nog nie gekwalifiseer het nie, op die T20I-vroueranglys soos op 20 Oktober 2024 bespreek. Die vier oorblywende plekke is tydens die T20I-vrouewêreldbekerkwalifisering 2026, waaraan die wenners van plaaslike kwalifiseringstoernooie deelgeneem het, beslis. 

Die volgende twaalf spanne het vir die T20I-vrouewêreldbeker 2026 gekwalifiseer: Australië, Indië, Nieu-Seeland, Suid-Afrika en Wes-Indië het as die vyf beste spanne van die T20I-vrouewêreldbeker 2024 almal saam met die gasvroue Engeland regstreeks gekwalifiseer.  Pakistan en Sri Lanka het as naasbeste spanne op die T20I-vroueranglys soos op 20 Oktober 2024 gekwalifiseer, terwyl Bangladesj, Ierland, Nederland en Skotland tydens die T20I-vrouewêreldbekerkwalifisering 2026 hulle plekke bespreek het.  Nederland sal vir die eerste keer aan ’n T20I-vrouewêreldbekertoernooi deelneem.  Gevolglik neem vir die eerste keer vier Europese spanne aan ’n T20I-vrouewêreldbeker deel en dit is ook die eerste vrouekriekettoernooi waaraan die vier vernaamste Europese vrouekrieketspanne Engeland, Ierland, Nederland en Skotland saam deelneem.

 Kwalifiserende spanne 
duimnael|400px|Uitslag van die T20I-vrouewêreldbeker 2026-kwalifisering; altesaam 53 lande het deelgeneem.
SpanKwalifiseringmetodeVerskynings by eindstrydeLaaste verskyningVorige beste prestasieGasvroueTiende2024Kampioen (2009)RegstreeksTiende2024Kampioen (2010, 2012, 2014, 2018, 2020, 2023)Tiende2024Naaswenner (2020)Tiende2024Kampioen (2024)Tiende2024Naaswenner (2023, 2024)Tiende2024Kampioen (2016)T20I-vroueranglys op20 Oktober 2024Tiende2024Eerste rondte (2009, 2010, 2012, 2014, 2016, 2018, 2020, 2023, 2024)Tiende2024Eerste rondte (2009, 2010, 2012, 2014, 2016, 2018, 2020, 2023, 2024)T20I-vrouewêreldbekerkwalifisering 2026Sewende2024Eerste rondte (2014, 2016, 2018, 2020, 2023, 2024)Vyfde2023Eerste rondte (2014, 2016, 2018, 2023)Eerste –DebuutTweede2024Eerste rondte (2024)

 Stadions 
In Mei 2025 het die Engelse en Walliese Krieketraad die stadions vir die T20I-vrouewêreldbeker 2026 bevestig.  Die eindstryd sal op Lord’s in Londen beslis word, terwyl Old Trafford, Headingley, Edgbaston, Rose Bowl, The Oval en die Bristol-krieketveld ander wedstryde tydens die toernooi sal huisves. 

 Birmingham, Wes-Midlands Bristol, City of Bristol Leeds, Wes-Yorkshire Edgbaston Bristol-krieketveld Headingley    Kapasiteit: 25 000 Kapasiteit: 17 500 Kapasiteit: 18 350 200px 200px 200px Londen, Groter Londen Londen, Groter Londen Lord’s The Oval   Kapasiteit: 30 000 Kapasiteit: 27 500 200px 200px Manchester, Groter Manchester Southampton, Hampshire Old Trafford Rose Bowl   Kapasiteit: 26 000 Kapasiteit: 25 000 200px 200px

 Formaat 
Die T20I-vrouewêreldbeker 2026 sal oor 24 dae tussen twaalf verskillende spanne oor 33 wedstryde beslis word. Dit sal op 12 Junie 2026 op Edgbaston in Birmingham met die openingswedstryd tussen die gasvroue Engeland en Sri Lanka begin. Die toernooi sal op Lord’s in Londen op 5 Julie met die eindstryd eindig, waartydens die wenner die T20I-vrouewêreldbekertrofee sal inpalm.

 Kalender 
Die volgende tabel dui die T20I-vrouewêreldbeker 2026 se daaglikse program aan. ’n Pers blokkie dui op wedstryde tydens die eerste rondte, ’n groen blokkie op wedstryde tydens die uitklopfase en ’n geel blokkie op die eindstryd.

+ Aantal daaglikse wedstryde tydens die toernooiEerste rondteJunieVr12Sa13So14Ma15Di16Wo17Do18Vr19Sa20So21Ma22Di23Wo24Do25Vr26Sa27So28Groep A
|
| bgcolor=#c364f3| 1
| bgcolor=#c364f3| 2
|
|
| bgcolor=#c364f3| 3
|
|
| bgcolor=#c364f3| 2
| bgcolor=#c364f3| 1
|
| bgcolor=#c364f3| 1
|
| bgcolor=#c364f3| 2
|
| bgcolor=#c364f3| 1
| bgcolor=#c364f3| 2Groep B
| bgcolor=#c364f3| 1
| bgcolor=#c364f3| 2
|
|
| bgcolor=#c364f3| 2
|
| bgcolor=#c364f3| 1
| bgcolor=#c364f3| 1
| bgcolor=#c364f3| 1
| bgcolor=#c364f3| 1
|
| bgcolor=#c364f3| 2
| bgcolor=#c364f3| 1
|
| bgcolor=#c364f3| 1
| bgcolor=#c364f3| 2
|UitklopfaseJunie/JulieMa29Di30Wo1Do2Vr3Sa4So5Uitklopfase
|
| bgcolor=#00cc33| 1
|
| bgcolor=#00cc33| 1
|
|
| bgcolor=#ffcc00| 1Verklaring   

 Groepe 
Groep AGroep Bn.v.t.
n.v.t.n.v.t.
n.v.t.

 Eerste rondte 
Die T20I-vrouewêreldbeker 2026 sal deur twaalf nasionale vrouekrieketspanne beslis word. Vir die eerste rondte sal die twaalf deelnemende spanne in twee groepe van ses spanne elk verdeel word; elke span sal een wedstryd teen elk van die ander spanne in dieselfde groep speel, dus sal elke span vier wedstryde in die eerste rondte speel. Twee punte sal vir ’n oorwinning toegeken word, een vir ’n onbesliste wedstryd en geen punte vir ’n nederlaag: spanne wat met dieselfde aantal punte eindig, sal volgens lopietempo, dan boultempo en dan die uitslag van die direkte ontmoeting gerangskik word. Die twee beste spanne van elke groep sal na die uitklopfase deurdring.

In die geval van ’n gelykop (d.w.s. as albei spanne die gelyke aantal lopies aan die einde van hul onderskeidelike kolfbeurt aanteken), sal die wedstryd deur ’n Superboulbeurt beslis word. Dit sal van toepassing wees in alle fases van die toernooi.

 Uitklopfase 
Van die begin van dié fase af sal die toernooi ’n uitklopformaat aanneem wat uit drie wedstryde bestaan: twee halfeindstryde en die eindstryd. Die wenner en naaswenner van elk van die groepe sal na die uitklopfase deurdring. Die groepwenner van albei groepe sal teen die naaswenner van die ander groep in die halfeindstryde speel. Elke wedstryd in die uitklopstadium moet met ’n oorwinning vir een van die spanne eindig. As daar ná albei kolfbeurte ’n gelykopuitslag is, sal die wenner deur ’n Superboulbeurt bepaal word.

 2026-effek op 2028-kwalifisering 
Die vier beste spanne van die 2026-toernooi (saam met die 2028-gasvroue Pakistan) sal regstreeks vir die volgende T20I-vrouewêreldbeker 2028 kwalifiseer.

 Wedstryde 
Kwalifiseer vir die uitklopfase én regstreeks vir die T20I-vrouewêreldbeker 2028.Uit die toernooi geskakel én loop regstreekse kwalifisering vir die T20I-vrouewêreldbeker 2028 mis.
Die wedstryde word in twee fases opgedeel, naamlik die eerste rondte en die uitklopfase. Die groepe is op 15 Junie 2025 bekend gemaak. 

 Eerste rondte 
Twaalf spanne sal aan die eerste rondte deelneem. Die twee beste spanne in elke groep sal na die uitklopfase deurdring en saam met die gasheer Pakistan regstreeks vir die volgende T20I-vrouewêreldbeker 2028 kwalifiseer.

 Groep A 
Span00000—00000—00000—00000—n.v.t.00000—n.v.t.00000—

 Groep B 
Span00000—00000—00000—00000—n.v.t.00000—n.v.t.00000—

 Uitklopfase 
Die uitklopfase bestaan uit twee halfeindstryde, waarvan die twee wenners mekaar in die eindstryd op Lord’s in Londen ontmoet.

 Halfeindrondte 

 Eindstryd 

T20I-vrouewêreldkampioen 2026Eindstrydwenner

 Sien ook 

 T20I-wêreldbeker 2026

 Verwysings 

 Eksterne skakels 

  Amptelike webwerf
  T20I-vrouewêreldbeker 2026 op ESPNcricinfo

Kategorie:Geskiedenis van Engeland
Kategorie:Krieketkompetisies in Engeland
2026
Kategorie:Sport in 2026